Twin Peaks – Tuli kulje kanssani

Twin Peaks – Tuli kulje kanssani () on vuonna 1992 ensi-iltansa saanut yhdysvaltalainen psykologinen kauhuelokuva, jonka on ohjannut David Lynch sekä käsikirjoittaneet Lynch ja Robert Engels. Se on esiosa Lynchin ja Mark Frostin luomalle televisiosarjalle Twin Peaks (1990–1991).

Elokuva kertoo Teresa Banks -nimisen nuoren naisen murhatutkimuksesta sekä suositun lukiotytön, Laura Palmerin, viimeisestä seitsemästä päivästä ennen kun hänet murhataan, josta televisiosarjan tarina saa alkunsa. Siinä missä sarja sekoittaa eri genrejä, kuten salapoliisifiktiota, kauhua, komediaa ja saippuaoopperaa, on elokuva synkempi ja sisältää vähemmän huumoria.

Twin Peaks – Tuli kulje kanssani esitettiin Cannesin elokuvajuhlilla 1992, jossa se kilpaili Kultaisesta palmusta. Ilmestymisaikoihin elokuva sai paljon negatiivisia arvosteluja, mutta 2000-luvulla se on saanut enemmän arvostusta sekä sitä ollaan alettu pitämään yhtenä Lynchin parhaimmista töistä. Vuonna 2014 julkaistiin Twin Peaks: The Missing Pieces, joka on 91-minuuttinen kokoelma poistettuja kohtauksia Twin Peaks – Tuli kulje kanssani -elokuvasta.

Näyttelijät

Vastaanotto
Video-oppaassa vuodelta 1994 Bello Romano kirjoitti, ettei elokuva yllä aivan Lynchin omaperäisen kulttisarjan alun tasolle, mutta tarjoaa ohjaajan faneille paljon ”nieleskeltävää” ja muillekin paljon upeaa katseltavaa. Hän antoi elokuvalle kolme tähteä viidestä, mikä vastaa sanallista arviota ”hyvä”.

Lähteet 
 Kansallinen audiovisuaalinen instituutti

Viitteet

Aiheesta muualla 
 
 
 
 Hongisto, Ilona: Elämän ja kuoleman välitila . Widerscreen.fi 1.6.2002.

Vuoden 1992 yhdysvaltalaiset elokuvat
Yhdysvaltalaiset kauhuelokuvat
Yhdysvaltalaiset psykologiset jännityselokuvat
Kokeelliset elokuvat
Televisiosarjoihin perustuvat elokuvat
David Lynchin ohjaamat elokuvat